Por ser educáu pa príncipe, yo tamién tuve l’aquel –el privilexu- d’estudiar nun palaciu barrocu que fuera enantes castiellu medieval, cola más grande parte de les aules en torno a un patiu de galería corrida que descansaba sobre doce columnes toscanes y que tenía l’orixen nun torreón del sieglu XII d’aules redondes, enllenes de lluz pola orientación sur oeste y una por pisu. Un palaciu cerráu por una muria a la vera d’un regueru y árboles xigantes custodiando’l pasu d’un camín que da nome al llugar y que siguen utilizando los vecinos del barriu y los pelegrinos que vienen rendir cuentes al Salvador dende Santiagu.
#000000
Un palaciu institutu públicu al que llegar en bici, como lo fai agora mesmo al d’ella la princesa Amalia d’Orange, futura reina d’Holanda, y ensin más privilexos que’l propiu de ser un privilexu estudiar nél y que nun taba nin en Gales –qu’agora tá tan de moda- nin en Canadá –que yá lo tuviera- sinon en Mieres del Camín, nel barriu de La Villa, a la vera del regueru Duró y del Camín Real de Castilla, onde Teodoro Cuesta dexó escrito “Soi d’esta villa y a honra tengo haber nacío nella”.
#000002
Mieres del Camín33600 Mieres, Asturies. ES
#000003